A especiación alopatrida preba d'explicar as prencipals pautas evolutivas que manifiesta o rechistro fósil: converchencia, diverchencia, radiación. As radiacions son a saber-lo intresants, porque significan renovacions importants en a fauna, desvenidas muitas vegadas dimpués de grans estincions, quan quedan vuidos muitos nichos ecolochicos en diferents habitats. En estos casos amaneixen de sopetón gran numero de taxons, dende especies dica phyla. Por eixemplo quasi totz os phyla animals amaneixen en o Cambrián; a mayoría d'os grupos de fanerogamas en o Cretacio, y a mayoría d'os tipos de mamiferos en o Eoceno. Como veyemos as grans raciacions no son distribuitas a l'azar, son distribuitas en periodos muito concretos.